สภาพอากาศในพื้นที่ จ.ยะลา ฝนทิ้งช่วง ประชาชนยังคงต้องเฝ้าระวังฝนตกหนัก น้ำท่วมฉับพลันไปอีกระยะ
สภาพอากาศในพื้นที่จังหวัดยะลา ฝนทิ้งช่วง ประชาชนยังคงต้องเฝ้าระวังฝนตกหนัก น้ำท่วมฉับพลันไปอีกระยะ
 


วันนี้ (5 พ.ย. 60) สภาพอากาศในพื้นที่จังหวัดยะลา ล่าสุด ฝนที่ตกอย่างต่อเนื่องตลอด 3-4 วันที่ผ่านมา ได้ทิ้งช่วงลงเป็นระยะเวลานานตั้งแต่เมื่อคืนนี้ (4 พ.ย. 60) จนถึงขณะนี้ยังไม่มีฝนตกในพื้นที่จังหวัดยะลา ขณะที่ท้องฟ้ายังคงมีเมฆดำปกคลุมอย่างต่อเนื่อง ซึ่งอาจทำให้เกิดฝนตกลงมาในพื้นที่ เป็นระยะๆ
 


อย่างไรก็ตาม ยังคงมีประกาศแจ้งเตือนจากกรมอุตุนิยมวิทยา ให้ประชาชนในพื้นที่ภาคใต้ ระมัดระวังอันตรายจากฝนตกหนักถึงหนักมากและฝนตกสะสม อาจทำให้เกิดน้ำท่วมฉับพลัน น้ำป่าไหลหลาก และลมกระโชกแรง หลังหย่อมความกดอากาศต่ำยังคงปกคลุมบริเวณภาคใต้ตอนล่าง ทำให้ภาคใต้ยังคงมีฝนตกชุกหนาแน่น กับมีฝนตกหนักถึงหนักมากบางพื้นที่ พร้อมทั้งให้ติดตามประกาศจากกรมอุตุนิยมวิทยาอย่างใกล้ชิด ในระยะนี้